《宿钓台》
宋代·王称

高堂薄层霄，仰视烟霞深。羊裘昔何为，遗身在云林。

汉宫久荒凉，霸业成古今。飘飘钓台丝，尚尔清烦襟。

几年倦羁旅，扁舟宿溪滨。折芳欲有酬，洒酒弦素琴。

临流恍中夜，霄汉星光沉。

作者简介：眉州人，字季平。王赏子。累官承议郎知龙州。刻意史学，搜采北宋太祖至钦宗九朝事迹为《东都事略》，孝宗淳熙中洪迈修四朝国史时奏进，特授直秘阁。宁宗庆元间官至吏部郎中。又有《西夏事略》。